Gården Podcast

Kvalitet og dokumentation

Vinkel: Hvilken positiv forskel gør kvalitets- og dokumentationsindsatser for den enkelte unges behandling?  

Medvirkende: Anna Schøn Nielsen, Mark Sander Svensson & Benjamin
Afsnittets indhold:
· Lydlogo: Du lytter til en podcast fra Holmstrupgård - en del af Socialområdet i Region Midt. 
Anslag og udfoldning
· Anslag (Benjamin)
· Hvad ville der ske, hvis vi fjernede alle kvalitetsindsatser og dokumentationskrav i morgen? (Kort svar: Anna) 

· Så ved vi ikke hvad hinanden render rundt og laver.  

Interview
· Udfoldning (Benjamin)
· Det her er Gården Podcast, hvor vi taler om alt det der er vigtigt for socialpsykiatrisk arbejde, sådan som det udfolder sig her på Holmstrupgård. 

Afsnittet i dag er lidt særligt, men det vender jeg tilbage til. Vi skal nemlig tale om hvad vi mener, når vi taler om “kvalitetsarbejde” og også mere specifikt, hvilken rolle dokumentationen spiller ind i det. Er dokumentation bare en mistænkeliggørelse og overvågning af det pædagogiske personale? Og er “kvalitet” ikke en akademisering, af noget som bare burde være sund fornuft? 

Hvilken forskel gør det egentlig for det enkelte unge menneske på Holmstrupgård? 

Nu havde jeg jo advaret om, at det ville være en lidt anderledes episode i dag. En af dagens gæster er nemlig Mark Svensson, der i dag er med i kraft af sin rolle som dokumentationsmedarbejder, som han udfolder som del af administrationen. Derudover har vi fornøjelsen af at have fået besøg af Anna Schøn, som er kvalitetskoordinator på Holmstrupgård og har derfor et bredt blik på hele kvalitetsområdet. Hun er ligeledes en del af administrationen.  

Jeg er din vært i dag og hedder Benjamin Lind. Velkommen til. 

· Spørgsmål: 
· (Benjamin) Redegørende: Vi starter som vi har gjort det før, med at få begreberne på plads.
· Hvad forstår vi ved kvalitet? (Anna)
· Så hvis vi, som jeg startede med at spørge om, fjerner kvalitetsbegrebet og arbejdet med det, i morgen, hvad er det så der forsvinder? (Anna) 
· Hvad er det medarbejderne dokumenterer - og hvordan? (Mark)
· Der er stor debat om at nedbringe mængden af dokumentation, kan vi på steder som Holmstrupgård dokumentere mindre? (Mark)

· (Benjamin) Uddybende: Der er altså nogle dimensioner, som medarbejderne skal lære sig og sættes ind i. Men hvordan hænger det sammen med den konkrete praksis? 
· Hvordan kan jeg som medarbejder, mærke kvalitetsarbejdet, i min helt konkrete hverdag? (Anna)
· Hvordan holdes fokus på kvalitetsarbejdet i live i en travl hverdag? (Anna)
· Hvilken rolle spiller kvalitetsmedarbejderen? (Anna)
· Hvornår bliver de unge mødt af at skulle tage stilling til de forskellige dokumentationsopgaver, som medarbejderne arbejder med? (Mark)
· Hvordan sørger vi for at både unge og medarbejdere, kan få medejerskab i arbejdet med dokumentation - målsætninger osv.? (Mark) 

· (Benjamin) Diskuterende: I dag taler vi om, hvad det hjælper den enkelte ung, at personalet og organisationen, bruger energi på kvalitet og dokumentation. Spørgsmålet er om det tilføjer noget til den unges ophold og udvikling. 
· Var det ikke bedre at holde de unge helt ude af både kvalitet og dokumentation? Har de ikke rigeligt andet at tænke på? (Anna/Mark)
· Er en administration og sådan nogle som jer, i virkeligheden ikke sat i verden, for at ordne det her, så medarbejdere og unge, kan koncentrere sig om den nære hverdag? (Anna/Mark) 
· Så helt grundlæggende: Hvordan hjælper det her, den enkelte ung? (Anna/Mark) 

· Afsluttende (Benjamin): Til sidst et af vores favoritspørgsmål her i podcasten og vi starter med dig Anna: 
· Hvad motiverer dig og giver dig lyst til at lave det arbejde du gør? (Anna/Mark)

Udtoning
· Nedlæg (Benjamin)
· Hvordan hjælper det den enkelte unge, at der er fokus på at lave god dokumentation og at sikre kvaliteten af forskellige skriftlige og organisatoriske indsatser?
Svaret lader til både at have at gøre med gennemsigtighed, systematik i behandlingsarbejdede og et forsøg på at sikre, at det socialfaglige arbejde der udføres, er gennemtænkt og efterprøves, i forhold til om det gør en forskel. 

· Det der ville risikere at forsvinde - udover at man ville ophøre med at leve op til de lovgivningsmæssige rammer - er en sund udfordring af egen praksis, som det er svært ikke at se som afgørende. Gør vi bare som vi plejer, uden at vende tilbage og undersøge vores metoder og tænkninger, stagnerer vi og stopper med at repræsentere den udviklende organisation, vi gerne vil være. Og så ville vi ikke længere være i stand til at tilbyde den enkelte unge, den kvalificerede indsats, som vi insisterer på. 

· “Rulletekster” (Benjamin)
· Det var Gården Podcast. Tak fordi du lyttede med. Podcasten var sammensat af dine værter Mark Svensson og Benjamin Lind, musikken og lyduniverset er lavet af Benjamin Lind og Johanne Bomberg sad i redaktionen. Hvis du vil vide mere om kvalitetsarbejdet, som vi griber det an på Holmstrupgård, har kommentarer eller spørgsmål, kan du kontakte podcasten på gaarden.hsg@gmail.com. Vi er glade for du lytter med. 

· Lydlogo: Du har lyttet til en podcast fra Holmstrupgård - en del af Socialområdet i Region Midt. 
